Suomen maa- ja ilmavoimien sotilasarvot
 **Upseerit** 

Kenraalikunta 

* kenraali
* kenraaliluutnantti
* kenraalimajuri
* prikaatikenraali

Esiupseerit 

* eversti
* everstiluutnantti
* majuri

Komppaniaupseerit 

* kapteeni
* yliluutnantti
* luutnantti
* vänrikki

 **Aliupseerit** 

 

* sotilasmestari
* ylivääpeli
* vääpeli
* ylikersantti
* kersantti
* alikersantti

 **Miehistö** 

 

* korpraali
* sotamies

 **Suomen merivoimien sotilasarvot** 

Upseerit 

* amiraali
* vara-amiraali
* kontra-amiraali
* lippueamiraali
* kommodori
* komentaja
* komentajakapteeni
* kapteeniluutnantti
* yliluutnantti
* luutnantti
* aliluutnantti

Aliupseerit 

* sotilasmestari
* ylipursimies
* pursimies
* ylikersantti
* kersantti
* alikersantti

Miehistö 

* ylimatruusi
* matruusi


**Sotilasmestari** (lyhenne sotmest *lähde?*) on Suomen puolustusvoimissa käytössä oleva sotilasarvo. Sotilasmestari kuuluu aliupseereihin, ja on näistä sotilasarvoltaan korkein. Arvoon voidaan ylentää mestaritason tehtävissä ja aliupseerien mestariopinnot suorittanut ammattisotilas, joka on hankkinut laajan kokemuksen. Ylennyksen edellytyksenä on aina hyvä fyysinen suorituskyky ja kenttäkelpoisuus.

Sotilasmestarista seuraavaksi alempana sotilasarvoltaan on ylivääpeli (merivoimissa ylipursimies) ja ylempänä upseereihin lukeutuva vänrikki (merivoimissa aliluutnantti). Vielä 1990-luvulla sotilasmestari oli rauhan aikana sotilaana vanhempi kuin vänrikki ja aliluutnantti (sodan aikana arvojärjestys olisi ollut toisin päin), mutta myöhemmin tämä poikkeama poistettiin, ja vänrikistä tuli sotilasmestaria vanhempi sotilas niin rauhan kuin sodankin aikana.

Nykyisessä järjestelmässä upseeri on aina aliupseerien esimies ja aliupseeri miehistöön kuuluvien esimies.

Sotilasmestarin arvomerkissä on yksi paksu ja sen alapuolella kaksi ohuempaa arvomerkkikulmaa. Sotilasmestari on ylin sekä kantahenkilökunnan että reservin aliupseerin arvoista. Sotilasmestarin arvo oli käytössä myös vanhassa toimiupseerijärjestelmässä. Sotilassanonnan mukaan sotilasmestari on ollut "aliupseerien kenraali". Samalla, kun otettiin käyttöön nimitys sotilasammattihenkilö vuonna 1995, kantahenkilökunnan sotilasarvoista lakkautettu sotilasmestarin sotilas- ja palvelusarvo palautettiin käyttöön, ja ensimmäinen uusi sotilasmestari nimitettiin kesällä 2005.

Sotilasmestarin tehtäviä ovat esimerkiksi joukko-osaston esikunnan toimistoupseerin ja sotilasopetuslaitosten vanhemman kouluttajan tehtävät sekä vartioston johtajan tehtävä.

Arvomerkit
----------

* Sotilasmestarin kauluslaattaSotilasmestarin kauluslaatta
* Maa- ja ilmavoimien sotilasmestarin hihalaattaMaa- ja ilmavoimien sotilasmestarin hihalaatta
* Merivoimien sotilasmestarin arvomerkkiMerivoimien sotilasmestarin arvomerkki

Suomen merivoimien sotilasmestari Jari Kilpiä

Lähteet
-------

1. ↑  Tasavallan presidentin asetus sotilas- ja palvelusarvoista sekä puolustusvoimien tunnuskuvasta 28.12.2007/1490 (Arkistoitu – Internet Archive)
2. ↑  Tasavallan presidentin asetus rajavartiolaitoksen sotilaskäskyasioista, sotilas- ja palvelusarvoista sekä tunnuskuvasta, ansiorististä ja ansiomitalista 637/2005
3. ↑  N:o 1355 Tasavallan presidentin asetus sotilas- ja palvelusarvoista. Annettu Helsingissä 22 päivänä joulukuuta 2006

Aiheesta muualla
----------------

* Ruotuväki (Arkistoitu – Internet Archive) Uutinen sotilasmestarien paluusta